
Бүген Казан Кремлендә Татарстан Республикасы Дәүләт Киңәшчесе, “Яңарыш” Республика фондының Попечительләр советы рәисе Минтимер Шәймиев полилингваль белем бирү комплексларында укыту концепциясен эшләп бетерү буенча һәм Казанда беренче комплекс төзелешенең барышы турында киңәшмә уздырды.

Зарипов Айрат Ринат улы "Татмедиа" Республика матбугат һәм массакүләм коммуникацияләр агентлыгы җитәкчесе вазифасыннан азат ителде. Бу хактагы Указны Татарстан Республикасы Президенты Рөстәм Миңнеханов бүген имзалады.

Бүген Татарстан Республикасы Президенты Рөстәм Миңнеханов Хамаев Азат Кыям улын, ТР Дәүләт Советы депутаты итеп сайлануы сәбәпле, ТР Җир һәм мөлкәт мөнәсәбәтләре министры вазифасыннан азат итте.

Татарстан Республикасы Президенты Рөстәм Миңнеханов моңа кадәр 20 ел дәвамында авыл хуҗалыгы һәм азык-төлек министры булып эшләгән Марат Әхмәтовка агросәнәгать комплексы үсешенә зур өлеш керткәне өчен рәхмәт әйтте.

Татарстан Президенты Рөстәм Миңнеханов ТР Авыл хуҗалыгы һәм азык-төлек министрлыгының элеккеге башлыгы Марат Әхмәтов һәм ТР Премьер-министры урынбасары – ТР авыл хуҗалыгы һәм азык-төлек министры вазифаларын башкаручы Марат Җәббаров белән очрашты.

Татарстан Президенты Марат Җәббаровны ТР вице-премьеры - ТР авыл хуҗалыгы һәм азык-төлек министры вазифаларын башкаручы итеп билгеләү турындагы указга кул куйды. 1999 елдан бирле министрлыкны җитәкләгән Марат Әхмәтов VI чакырылыш Татарстан Республикасы Дәүләт Советына депутат итеп сайлану сәбәпле, вазифасыннан китте.

Рөстәм Миңнеханов сүзләренчә, Марат Әхмәтовның бай эш тәҗрибәсе, аның авыл хезмәтчәннәре белән күп еллар дәвамында тыгыз элемтәдә торуы һәм иң катлаулы мәсьәләләрне хәл итә белүе Татарстан Республикасы Дәүләт Советында нәтиҗәле закон чыгару эшчәнлегенә ярдәм итәчәк.

Рөстәм Миңнеханов Марат Җәббаровка яңа вазифасында уңышлар теләде, авылда яшәүче һәм хезмәт куючыларның тормышы аграр сәясәткә турыдан-туры бәйле, диде.

Бүген иң беренче бурыч - урып-җыю кампаниясен тәмамлау һәм кырларны эшкәртү, дип искәртте Татарстан Президенты.

Бүген Татарстан Республикасы Президенты Рөстәм Миңнеханов Татарстан Республикасы муниципаль районнарының яңа билгеләп куелган җитәкчеләре белән очрашу уздырды.

Әңгәмә барышында Рөстәм Миңнеханов барысын да җаваплы вазыйфаларга билгеләп куелулары белән тәбрикләде һәм киләчәктә эшләрендә уңышлар теләде.

Бүген Татарстан Республикасы Президенты Рөстәм Миңнеханов Россия Федерациясе Кораллы көчләренең Коры җир гаскәрләре Баш командующие, армия генералы Олег Салюков белән очрашты. Очрашуда Татарстан Республикасы Президенты Аппараты җитәкчесе Әсгат Сәфәров катнашты.

Бүген Игенчеләр сараенда Авыл хуҗалыгы һәм азык-төлек министры вазифаларын башкаручыны билгеләделәр.

Марат Әхмәтов Дәүләт Советына депутат итеп сайланды һәм министрлык вазифасыннан китте. Татарстан Авыл хуҗалыгы һәм азык-төлек министры вазифаларын башкаручы итеп Марат Җаббаров билгеләнде.

Татарстан Премьер-министры Алексей Песошин Яшел Үзән район Советының 50 нче сессиясендә катнашты. Көн тәртибенә Яшел Үзән мэры һәм Яшел Үзән районы башлыгы Александр Тыгинның вакытыннан алда вәкаләтләре тукталу мәсьләсе куелган иде.

Бүген Татарстан Республикасы Президенты Рөстәм Миңнеханов Берләшкән Гарәп Әмирлекләренең Ислам эшләре һәм иганәләр буенча баш идарәсе рәисе Мөхәммәд Мәтар Сәләм бин Әбид Әл Кааби белән очрашты.

Бүген Марат Җәббаров Татарстан Республикасы Премьер-министры урынбасары - авыл хуҗалыгы һәм азык-төлек министры вазифаларын башкаручы итеп билгеләнде. Бу хакта указны Татарстан Республикасы Президенты Рөстәм Миңнеханов имзалады.
Рәсми Татарстан